
                 2006 nr…..

Projekteerimistingimuste määramine
( Narva Soldino Gümnaasiumi aadressiga Tallinna mnt.40

 ruumide osaline rekonstrueerimine spordikompleksi tarbeks )

Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   


Määrata projekteerimistingimused Narva Soldino Gümnaasiumi aadressiga Tallinna mnt.40

 ruumide spordikompleksiks osalise rekonstrueerimise ehitusprojekti koostamiseks.    
	1. ÜLDANDMED



	1.1  Tellija                                           
	Narva Linnavalitsuse Linnavara-ja Majandusamet
Peetri plats 3, 20308 Narva

	1.2  Asukoht
                                         
	Narva linn,

Tallinna mnt.40
Rekonstrueeritavate ruumide üldpind: kuni 410,0m2
Maakasutuse sihtotstarve: ühiskondlike hoonete maa

	1.3  Lähteülesanne on kehtiv 2 aastat alates korralduse jõustumisest.

	1.4  Lähteülesande koostamise alus     

1.4.1 Projekteerimistingimuste taotlus 12.10.06.a avaldus nr.1473/1-11 
         Arkadi Nikolajev –  Kommunaalmajandusosakonna juhataja direktori ülesannetes 
1.4.2 Ehitusseadus

1.4.3 Eestis kehtivad normatiivid, EPN.


	2. PROJEKTEERIMISE EESMÄRK




2.1 Projekti koostamise eesmärgiks on Narva Soldino Gümnaasiumi spordisaali ruumide osaline rekonstrueerimine ja ümberplaneerimine.
	3. ÜLDNÕUDED




3.1 Ehitusprojekt koostada kooskõlas Eestis kehtivate projekteerimisnormidega ja Majandus- ja Kommunikatsiooniministri kehtestatud 27.12.2002.a. määrusega nr 70 „Nõuded ehitusloa taotlemisel esitatavale ehitusprojektile“.

3.2 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg4 p1).

3.3 Projekt peab olema heaks kiidetud kõigil seadusega ettenähtud juhtudel.

3.4 Väljastatud projekteerimistingimused lisada projekti kausta.

3.5 Ehitusprojekt koostada vastavalt Eesti standardile EVS 811:2002

3.6 Esitada projekti nimetus vastavalt projekteerimistingimustele.
3.7 Projekt koostada vastavalt Sotsiaalministri 29.08.2003.a. määrusele nr 109  “Tervisekaitsenõuded koolidele”.
3.8 Esitada hoone ehitusprojekti sõltumatu ekspertiis. (Ehitusseadus § 21 p.2)
	4. ARHITEKTUURSED JA LINNAEHITUSLIKUD TINGIMUSED


4.1 Ehitusala: kuni 410,0 m².
4.2 Ruumide ümberplaneerimine spordikompleksi tarbeks. Riietusruumide, tualett-ja duširuumide moodustamine vastavalt tervisekaitsenormidele kooliasutuses.

4.3 Ruumide renoveerimine vastavalt ruumide seisundi tehnilisele ekspertiisile.

4.4 Likvideeritavad ja ümberehitatavad ruumide osad: ümberplaneerimine võib toimuda mittekandvate vaheseinte arvelt. Lahendada ehitusprahi utiliseerimine.
4.5 Aknaraamide vahetamine. Koolihoone aknad peavad olema ohutud, võimaldama pesemist  ja peavad olema avatavad.

4.6 Uste vahetamine: olemasolevates mõõtmetes.

4.7 Siseviimistlus: kasutatavad materjalid peavad vastama tervisekaitsenõuetele. Seinad peavad olema pestavad ja kaetud mitteläikiva kergesti puhastatava materjaliga. Tualett-ja duširuumide seinad ning põrandad peavad olema kaetud niiskust mitteimava, mittetoksilise ja kergesti puhastatava materjaliga. Siseviimistluse lahendus esitada projekti koosseisus.
4.8 Tehnosüsteemide rekonstrueerimine.

4.9 Projekti koosseisus esitada lisaks:   

· ruumide inventeerimisplaan,

· lammutatavate seinte plaan,

· ruumide planeerimislahendus,

· põrandate plaan ja lõiked,

· uute vaheseinte spetsifikatsioon ja lõiked,

· akende ja uste eksplikatsioon,

· seadmete paigutuse plaan.
	5. INSENERTEHNILISED ERITINGIMUSED



5.1 Esitada projekti koosseisus insener-tehnilised projektlahendused elektrivarustusele, ventilatsioonile, küttele, veele ja kanalisatsioonile.

5.2 Eriosadele taotleda tehnilised tingimused ja projektid kooskõlastada vastavate võrguvaldajatega.

	6. ERITINGIMUSED




6.1 Enne projekteerimise algust tuleb läbi viia ruumide seisundi tehniline ekspertiis. Soovitused ja järeldused võtta arvesse projekteerimisel.
	7. KOOSKÕLASTUSED




7.1 Ida-Virumaa Päästeteenistus Narva Komando.
7.2 Ida-Virumaa Tervisekaitsetalitus.
7.3 Narva Linnavalitsuse Linnavara-ja Majandusamet.
7.4 Narva Linnavalitsuse Arhitektuuri- ja Linnaplaneerimise Amet.
	8. RAKENDUSSÄTTED




8.1     Korraldus jõustub seadusega ettenähtud korras.
8.2     Korralduse võib vaidlustada Tartu Halduskohtu Jõhvi kohtumajas 30 päeva jooksul arvates  korralduse  teatavakstegemisest.

Tarmo Tammiste

Ants Liimets

Linnapea

 Linnasekretär

